ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์ในการเปรียบเทียบคดีความผิดตามพระราชบัญญัติการประกอบกิจการโทรคมนาคมพ.ศ. ๒๕๔๔ โดยที่เป็นการสมควรกำหนดหลักเกณฑ์และวิธีการในการเปรียบเทียบคดีความผิดตามพระราชบัญญัติการประกอบกิจการโทรคมนาคมพ.ศ. ๒๕๔๔เพื่อให้การปฏิบัติหน้าที่ของคณะอนุกรรมการเปรียบเทียบคดีเป็นไปโดยชอบด้วยกฎหมายมีหลักเกณฑ์ที่ชัดเจน เป็นธรรม และเป็นไปด้วยความเรียบร้อยมีประสิทธิภาพอาศัยอำนาจตามความในมาตรา๗๗ แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการกิจการโทรคมนาคมแห่งชาติจึงประกาศกำหนดหลักเกณฑ์และวิธีการในการเปรียบเทียบคดีความผิดตามพระราชบัญญัติการประกอบกิจการโทรคมนาคมพ.ศ. ๒๕๔๔ ไว้ ดังต่อไปนี้ข้อ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ในประกาศนี้ความผิด หมายความว่าบรรดาความผิดตามพระราชบัญญัติการประกอบกิจการโทรคมนาคม พ.ศ. ๒๕๔๔ที่มีอัตราโทษปรับสถานเดียวหรือมีอัตราโทษจำคุกไม่เกินหกเดือนตามบัญชีแนบท้ายประกาศนี้คณะอนุกรรมการ หมายความว่าคณะอนุกรรมการที่คณะกรรมการกิจการโทรคมนาคมแห่งชาติแต่งตั้งให้ปฏิบัติหน้าที่ในการเปรียบเทียบปรับคณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติหมวด ๑คณะอนุกรรมการเปรียบเทียบคดี ข้อ๓เพื่อให้การเปรียบเทียบคดีความผิดตามพระราชบัญญัติการประกอบกิจการโทรคมนาคมพ.ศ. ๒๕๔๔ เป็นไปด้วยความเรียบร้อยและมีประสิทธิภาพ ให้มีคณะอนุกรรมการชุดหนึ่งซึ่งคณะกรรมการอาจแต่งตั้งจากบุคคลภายนอกหรือพนักงานของสำนักงานจำนวนไม่เกินสามคนทำหน้าที่ดำเนินการเปรียบเทียบปรับผู้กระทำความผิดคณะอนุกรรมการตามวรรคหนึ่งอย่างน้อยหนึ่งคนต้องเป็นผู้มีความรู้ความเชี่ยวชาญด้านกฎหมายให้พนักงานสำนักกฎหมายสำนักงาน เป็นเลขานุการคณะอนุกรรมการข้อ๔อนุกรรมการที่แต่งตั้งจากบุคคลภายนอกหรือที่ไม่ได้เป็นโดยตำแหน่งให้มีวาระดำรงตำแหน่งคราวละสองปีและอนุกรรมการซึ่งพ้นจากตำแหน่งอาจได้รับแต่งตั้งอีกก็ได้ให้อนุกรรมการได้รับค่าตอบแทนเป็นเบี้ยประชุมตามหลักเกณฑ์ที่คณะกรรมการกำหนดข้อ๕อนุกรรมการที่แต่งตั้งจากบุคคลภายนอกจะต้องไม่มีลักษณะต้องห้าม ดังนี้(๑) ไม่เป็นบุคคลวิกลจริตหรือจิตฟั่นเฟือนไม่สมประกอบ(๒) ไม่เป็นบุคคลล้มละลาย(๓) ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันที่ได้รับการแต่งตั้งเว้นแต่ในความผิดอันได้กระทำโดยประมาท(๔) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจหรือจากหน่วยงานของเอกชน เพราะทุจริตต่อหน้าที่ หรือถือว่ากระทำการทุจริตและประพฤติมิชอบ(๕)ไม่เป็นผู้ประกอบอาชีพหรือวิชาชีพที่มีส่วนได้เสียหรือมีผลประโยชน์ขัดแย้งกับการปฏิบัติหน้าที่อนุกรรมการ(๖) ไม่เป็นบุคคลที่มีลักษณะต้องห้ามตามมาตรา ๑๓แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙หมวด ๒หลักเกณฑ์และวิธีการในการเปรียบเทียบคดี ข้อ๖เมื่อปรากฏหลักฐานจากพนักงานเจ้าหน้าที่ว่ามีการกระทำความผิดเกิดขึ้นหรือกรณีที่พนักงานสอบสวนส่งเรื่องมายังคณะอนุกรรมการเพื่อดำเนินการเปรียบเทียบปรับตามกฎหมายและคณะอนุกรรมการเห็นว่าผู้กระทำความผิดไม่ควรถูกดำเนินคดีทางศาลหรือได้รับโทษถึงจำคุกให้คณะอนุกรรมการมีหนังสือแจ้งผู้กระทำความผิดภายในห้าวันทำการนับแต่วันที่รู้การกระทำความผิดหรือได้รับเรื่องจากพนักงานสอบสวนให้มาทำการเปรียบเทียบปรับตามแบบคป.๑ ท้ายประกาศนี้โดยจะต้องกำหนดระยะเวลาให้ผู้กระทำความผิดมาพบคณะอนุกรรมการอย่างช้าภายในเจ็ดวันทำการนับแต่วันที่ได้รับหนังสือแจ้งข้อ๗เมื่อผู้กระทำความผิดมาแสดงตัวต่อคณะอนุกรรมการแล้วให้แจ้งข้อกล่าวหาในการกระทำความผิดวัน เวลา และสถานที่กระทำความผิดพร้อมแจ้งให้ผู้กระทำความผิดทราบว่าความผิดที่เกิดขึ้นเป็นความผิดที่สามารถเปรียบเทียบปรับได้ถ้าผู้กระทำความผิดให้การรับสารภาพและยินยอมให้เปรียบเทียบปรับให้บันทึกคำให้การของผู้กระทำความผิดและบันทึกการเปรียบเทียบตามแบบคป.๒ และ คป.๔ ท้ายประกาศนี้ โดยจะต้องดำเนินการให้แล้วเสร็จภายในหนึ่งวันทำการข้อ๘ให้ผู้กระทำความผิดชำระค่าปรับตามจำนวนที่คณะอนุกรรมการเปรียบเทียบภายในสิบห้าวันนับแต่วันที่มีการเปรียบเทียบปรับและเมื่อผู้กระทำความผิดได้เสียค่าปรับตามที่เปรียบเทียบเรียบร้อยแล้วให้ถือว่าคดีเลิกกันและสิทธินำคดีอาญามาฟ้องเป็นอันระงับไปตามประมวลกฎหมายวิธีพิจารณาความอาญาข้อ๙ ในกรณีที่ผู้กระทำความผิดเป็นนิติบุคคลให้เปรียบเทียบปรับกรรมการผู้จัดการ ผู้จัดการหรือบุคคลซึ่งรับผิดชอบในการดำเนินงานของนิติบุคคลนั้นด้วยโดยการเปรียบเทียบให้ดำเนินการตามขั้นตอนและหลักเกณฑ์ในประกาศนี้แต่การบันทึกคำให้การและบันทึกการเปรียบเทียบให้ดำเนินการแยกกันระหว่างนิติบุคคลและกรรมการผู้จัดการผู้จัดการ หรือบุคคลซึ่งรับผิดชอบในการดำเนินงานของนิติบุคคลข้อ๑๐ในกรณีที่ผู้ถูกกล่าวหาให้การปฏิเสธหรือไม่ยินยอมให้เปรียบเทียบปรับให้บันทึกคำให้การไว้ตามแบบ คป. ๓ ท้ายประกาศนี้หรือกรณีที่คณะกรรมการหรือคณะอนุกรรมการเห็นควรให้ดำเนินคดีทางศาลให้สำนักงานดำเนินการร้องทุกข์กล่าวโทษหรือส่งเรื่องให้พนักงานสอบสวนดำเนินคดีตามพระราชบัญญัติการประกอบกิจการโทรคมนาคมพ.ศ. ๒๕๔๔ ต่อไป โดยให้ดำเนินการภายในเจ็ดวันทำการนับแต่วันที่ผู้ถูกกล่าวหาให้การปฏิเสธหรือไม่ยินยอมให้เปรียบเทียบปรับหรือเห็นควรให้ดำเนินคดีทางศาลแล้วแต่กรณีข้อ๑๑เมื่อผู้กระทำความผิดได้เสียค่าปรับตามที่คณะอนุกรรมการเปรียบเทียบเรียบร้อยแล้วให้บันทึกประวัติผู้กระทำความผิดตามแบบคป. ๕ ท้ายประกาศนี้ปะหน้าสำนวนคดีพร้อมแจ้งประวัติดังกล่าวต่อหน่วยงานที่พิจารณาออกใบอนุญาตเพื่อใช้เป็นข้อมูลประกอบการพิจารณาออกใบอนุญาตหรือต่ออายุใบอนุญาตหมวด ๓การกำหนดค่าปรับ ข้อ๑๒คณะอนุกรรมการสามารถทำการเปรียบเทียบปรับผู้กระทำความผิดได้ตามที่เห็นสมควรโดยควรคำนึงถึงวัตถุประสงค์ในการลงโทษทางอาญาเพื่อเป็นการปราบปรามและป้องกันการกระทำความผิดเพื่อเป็นการดัดสันดานหรือเพื่อเป็นการชดใช้ความเสียหายที่เกิดขึ้นการกำหนดค่าปรับให้คำนึงถึงความหนักเบาแห่งข้อหาและพฤติการณ์แห่งการกระทำความผิดความเสียหายที่ได้รับหรือผลกระทบต่อสังคมและผู้ใช้บริการตลอดจนอายุ ประวัติ ความประพฤติ สติปัญญา การศึกษาอบรม สุขภาพ อาชีพขนาดการลงทุนของการประกอบกิจการ และสิ่งแวดล้อมอื่น ๆของผู้กระทำความผิดประกอบด้วย ตามบัญชีอัตราการเปรียบเทียบปรับท้ายประกาศนี้ข้อ๑๓ในกรณีที่มีเหตุพิเศษอันควรแก่การพิจารณาลดหรือเพิ่มโทษคณะกรรมการอาจพิจารณากำหนดค่าปรับต่างไปจากบัญชีอัตราการเปรียบเทียบปรับท้ายประกาศนี้ก็ได้กรณีตามวรรคหนึ่งให้คณะอนุกรรมการเสนอคณะกรรมการพิจารณาโดยเร็วข้อ๑๔ให้คณะอนุกรรมการดำเนินการเปรียบเทียบปรับผู้กระทำความผิดให้เสร็จสิ้นโดยมิชักช้าภายในกำหนดอายุความโดยให้คำนึงถึงระยะเวลาที่ต้องใช้ในการดำเนินคดีทางศาลกรณีที่ไม่อาจเปรียบเทียบปรับได้ด้วยให้สำนักงานรายงานผลการเปรียบเทียบปรับต่อคณะกรรมการเพื่อทราบเป็นประจำทุกเดือนโดยให้รายงานในคราวการประชุมคณะกรรมการครั้งแรกของแต่ละเดือนข้อ๑๕บรรดาความผิดที่เกิดขึ้นหรือถูกจับกุมก่อนวันที่ประกาศนี้ใช้บังคับมิให้นำหลักเกณฑ์ตามประกาศนี้ไปใช้ในการเปรียบเทียบปรับผู้กระทำความผิดประกาศ ณ วันที่ ๑๖มีนาคม พ.ศ. ๒๕๕๐พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.บัญชีความผิดที่สามารถเปรียบเทียบปรับได้ แนบท้ายประกาศคณะกรรมการกิจการโทรคมนาคมแห่งชาติเรื่อง หลักเกณฑ์ในการเปรียบเทียบคดีความผิดตามพระราชบัญญัติการประกอบกิจการโทรคมนาคม พ.ศ. ๒๕๔๔๒.บัญชีอัตราเปรียบเทียบปรับ แนบท้ายประกาศคณะกรรมการกิจการโทรคมนาคมแห่งชาติ เรื่องหลักเกณฑ์ในการเปรียบเทียบคดีความผิด ตามพระราชบัญญัติการประกอบกิจการโทรคมนาคมพ.ศ. ๒๕๔๔๓.แบบ คป.๑๔.บันทึกคำให้การของผู้กระทำความผิด (กรณียินยอมให้เปรียบเทียบปรับ) (แบบ คป ๒)๕.บันทึกคำให้การของผู้ถูกกล่าวหา (กรณีไม่ยินยอมให้เปรียบเทียบปรับ) (แบบ คป ๓)๖.บันทึกการเปรียบเทียบปรับ (แบบ คป ๔)๗.ประวัติผู้กระทำความผิดตามพระราชบัญญัติการประกอบกิจการโทรคมนาคม พ.ศ. ๒๕๔๔ (แบบคป ๕)(ดูข้อมูลจากภาพกฎหมาย)วัชศักดิ์/ผู้จัดทำ๓ พฤษภาคม ๒๕๕๐วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๔/ตอนพิเศษ ๔๘ ง/หน้า ๔๒/๒๓ เมษายน ๒๕๕๐